ఆశీర్వాద్

ఆశీర్వాద్, 1968లో విడుదలైన బాలీవుడ్ సినిమా. హృషికేష్ ముఖర్జీ దర్శకత్వం వహించిన ఈ సినిమాలో అశోక్ కుమార్, వీణ, సుమిత్ సన్యాల్, సంజీవ్ కుమార్ తదితరులు ముఖ్య పాత్రల్లో నటించారు. ఈ సినిమాలో అశోక్ కుమార్ ప్రదర్శించిన ర్యాప్ లాంటి పాట, "రైల్ గాడి", "నవ్ చలి"లకు గుర్తింపు వచ్చింది. 1969లో జరిగిన భారత జాతీయ చలనచిత్ర పురస్కారాలలో ఈ సినిమాకు హిందీలో ఉత్తమ చిత్రం, జాతీయ ఉత్తమ నటుడు (అశోక్ కుమార్) పురస్కారాలు వచ్చాయి.

 నటవర్గం 

 అశోక్ కుమార్ (శివనాథ్ "జోగి ఠాకూర్" చౌదరి)
 సంజీవ్ కుమార్ (డాక్టర్ బీరెన్‌)
 సుమితా సన్యాల్ (నీనా "బిట్టు" ఎస్. చౌదరి)
 వీణ (నటి) (లీలా ఎస్. చౌదరి, రాణి మా)
 సజ్జన్ (నటుడు) (రామదాస్ మునిమ్జీ)
 హరీంద్రనాథ్ ఛటోపాధ్యాయ (బైజు "ధోలాకియా")
 పద్మ ఖన్నా (రుక్మిణి)
 బిపిన్ గుప్తా
 ఎస్.ఎన్. బెనర్జీ (మోహన్/మామాజీ)
 అమర్ కుమార్
 బ్రహ్మ భరద్వాజ జోగి ఠాకూర్ తరఫున న్యాయవాది
 లీఫ్ గాంధీ ('సాఫ్ కరో, ఇన్సాఫ్ కరో' లో నర్తకి)
 అభి భట్టాచార్య (జైలర్‌)
 సారిక (మున్నీ/నీనా)
 బేబీ దీపాలి (యువ నీనా/బిట్టు)
 దేవ్ కిషన్ (మహాదేవ్ వీధి సినిమా విక్రేత)
 హర్బన్స్ దర్శన్ ఎం అరోరా (సారిక తండ్రి మున్ని)
 కేదార్‌నాథ్ సైగల్ (రేడియో బ్రాడ్‌కాస్టర్‌)
 అమోల్ సేన్ (జైలులో మెడికల్ వార్డ్ గార్డు)
 అశిం కుమార్

కథా సంగ్రహం
జోగి ఠాకూర్ ఉన్నత ఆశయాలు కలిగిన సాధారమైన వ్యక్తి. తన మామగారి ఆస్తులను చూసుకుంటూ తన భార్యతో కలిసి ఇల్లరికం ఉంటాడు. తన భార్య ఆదేశానుసారం, పేదల ఇళ్లను తగులబెట్టాలనే ఉత్తర్వుపై ఎస్టేట్ చీఫ్ అకౌంటెంట్ చాకచక్యంగా తన సంతకాలను పొందాడని తెలుసుకున్నప్పుడు అతను తన భార్యతో తెగతెంపులు చేసుకుని,కూతురు నీనాను విడిచిపెట్టి, తాను జీవించి ఉన్నంత వరకు తిరిగి రానని శపథం చేస్తూ ఇంటి నుండి వెళ్ళిపోతాడు. అతను ముంబైకి వెళ్లి అక్కడ ఒక పార్క్‌లో పిల్లలకు వినోదాన్ని అందించడం ద్వారా జీవనోపాధి పొందుతాడు. అతను యాదృచ్ఛికంగా, నీనా అనే పేరుకల అమ్మాయిని ప్రత్యేకంగా ఇష్టపడతాడు. దురదృష్టవశాత్తు, ఆ అమ్మాయి అనారోగ్యంతో చనిపోతుంది.

జోగి తన గ్రామం చందన్‌పూర్‌కి తిరిగి వస్తాడు. అక్కడ తన స్నేహితుడు బైజు కుమార్తె అపహరణకు గురైందని తెలుసుకుంటాడు. ఎస్టేట్ చీఫ్ అకౌంటెంట్ ఆమెపై అత్యాచారం చేయబోయే సమయానికి అక్కడికి వెళ్ళి ఆ అమ్మాయిని రక్షించడానికి అతన్ని చంపేస్తాడు. గ్రామస్తులు జోగిని రక్షించడానికి ఒక బూటకపు కథను తయారు చేస్తారు, కానీ అతడు కోర్టులో నిజం చెప్పి జైలుకు వెళతాడు. అక్కడ తోటను పెంచడం ప్రారంభిస్తాడు. జైలులో ఉన్న డాక్టర్ బీరెన్ అతనిని ప్రత్యేకంగా ఇష్టపడతాడు. యాదృచ్ఛికంగా, జోగి ఠాకూర్ కుమార్తె నీనాకు బీరేన్‌తో వివాహం జరగనున్నట్లు జోగి టాకూర్ తెలుసుకుంటాడు. తన కూతురు నేరస్థులను ద్వేషిస్తుందని కూడా తెలుసుకుని ఆమె వచ్చినప్పుడు తన ముఖాన్ని చాటేస్తాడు. దురదృష్టవశాత్తు, అతని మంచి ప్రవర్తనకు ప్రభుత్వం క్షమాభిక్ష ఇచ్చే సమయానికి జోగి అనారోగ్యానికి గురవుతాడు. డాక్టర్, అతడిని తండ్రిగా భావించాడు. అతను జైలు నుండి బయటికి వచ్చే రోజు తన పెళ్లికి ముందు రోజు అని జోగి ఠాకూర్‌తో చెప్పాడు. జోగి ఠాకూర్ తన కుమార్తె పెళ్లిని చూడాలనే కోరికతో రహస్యంగా అక్కడికి వెళతాడు.విందు కోసం గుమిగూడిన బిచ్చగాళ్ళతో చేరాడు. అతను ఆమెకు తన ఆశీర్వాదాలు అందించి, హడావిడిగా బయలుదేరాడు. అయితే, అతను రోడ్డుపై కుప్పకూలడంతో అతని చుట్టూ ప్రజలు గుమిగూడారు. అతని చివరి క్షణంలో తన తండ్రిని కలవడానికి సంఘటనా స్థలానికి చేరుకున్న అతని కుమార్తెకు వార్త చేరుతుంది.

 అవార్డులు 
 1969 ఫిల్మ్ ఫేర్ ఉత్తమ నటుడు అవార్డు: అశోక్ కుమార్
 1969 జాతీయ ఉత్తమ నటుడిగా జాతీయ చలనచిత్ర అవార్డు: అశోక్ కుమార్
 1969 హిందీలో ఉత్తమ ఫీచర్ ఫిల్మ్ కొరకు జాతీయ చలనచిత్ర అవార్డు

 మూలాలు 

 బయటి లింకులు 

 గీత- కవిత.కామ్‌లో రైల్ గాడి 

వర్గం:1968 సినిమాలు
వర్గం:హిందీ సినిమాలు
వర్గం:జాతీయ ఉత్తమ చిత్రం పురస్కారం పొందిన సినిమాలు